OzLabs/hebrew-wiki-articles huggingface dataset:
בתרן האסיר

בתרן האסיר (שם מדעי: Acanthurus triostegus) הוא דג שונית ממשפחת הבתרניים המצוי בימים טרופיים בשוניות אלמוגים באזור שממזרח אפריקה עד לתעלת פנמה.

== מאפיינים ==
אורכו של הבתרן כ-10 ס"מ אך כמה פרטים מגיעים ל-20 ס"מ. הם בעלי גוף לבן מפוספס בשחור וסנפיר עליון צהוב והראש גדול עם שפתיים משורבבות קדימה.

דגים אלה נעים תמיד בלהקות גדולות הלהוטות ביותר אחרי אצות הגדלות על אלמוגים. להקותיהם יכולות להשמיד כרי אצות במהירות, והם גם פולשים לנחלותיהם של מינים טריטוריאליים של בתרניים כמו בתרן כחול.

== קישורים חיצוניים ==

==הערות שוליים==

להקת בתרנים שוחה בים

קטגוריה:טקסונים שתוארו בידי קארולוס ליניאוס
קטגוריה:בתרניים
קטגוריה:בעלי חיים אוכלי-צמחים
קטגוריה:דגי האוקיינוס השקט
קטגוריה:בעלי חיים שתוארו ב-1758
בתי הדין הדתיים הדרוזיים

בתי הדין הדתיים של העדה הדרוזית הם מוסדות שקיבלו סמכות שפיטה ייחודית מטעם המדינה לדון בענייני מעמדם האישי של דרוזים אזרחי ישראל או תושביה, בענייני נישואים וגירושים. חבר בית הדין או חבר בית הדין לערעורים נקרא קאדי-מד'הב.

==מבנה בתי הדין וסמכויות המינוי==
בתי הדין פועלים מכוח חוק בתי הדין הדתיים הדרוזיים, התשכ"ג-1962, והחלו פעולתם ב-30 בדצמבר 1963. ב-2 בנובמבר 1961 אומץ על ידי העדה חוק המעמד האישי של העדה הדרוזית בלבנון כדין האישי של הדרוזים בישראל, ובתי הדין הדתיים הדרוזיים דנים על-פי חוק זה.

בראש בית הדין הדתי הדרוזי לערעורים עמד עד מותו בשנת 1993 השייח' אמין טריף. מאז מותו לא אוישה משרת ראש בית הדין הדתי הדרוזי לערעורים.

כיום מכהנים בבתי הדין שלושה קאדים-מד'הב: שייח' מוואפק טריף ושייח' נעים כאמל הנו בבית הדין לערעורים, ושייח' חאתם חלבי בבית הדין הדתי הדרוזי של ערכאה ראשונה.

בישראל פועלים שלושה בתי דין דרוזיים:
#בית הדין הדרוזי בעכו - נוסד בשנת 1963.
#בית הדין הדרוזי במסעדה - רמת הגולן - נוסד בשנת 1972.
#בית הדין הדרוזי לערעורים בעכו - נוסד בשנת 1963.

בית הדין הדרוזי ובית הדין הדרוזי לערעורים נוסדו בחיפה בנובמבר 1963 והועברו לעכו באוקטובר 1988. בכפרים הדרוזיים ישנם 62 מסדרי נישואים מתוכם שבעה בגולן. מסדרי הנישואים עורכים נישואים בכפרים הדרוזים אחרי קבלת היתר מבית הדין הדרוזי. בתי הדין הדרוזיים מאז יסודם היו שייכים למשרד לענייני דתות אולם בינואר 2001 הועברו לסמכותו הבלעדית של משרד המשפטים.

==קישורים חיצוניים==
* 
* 
קטגוריה:ישראל: בתי דין דתיים
קטגוריה:העדה הדרוזית בישראל
קטגוריה:ישראל: דיני משפחה
ויטוריו אמדאו הראשון, נסיך קריניאנו

ויטוריו אמדאו הראשון, נסיך קריניאנו (באיטלקית: Vittorio Amedeo I di Savoia-Carignano; 1 במרץ 1690 - 4 באפריל 1741), היה נסיך קריניאנו בין השנים 1709–1741.

==ביוגרפיה==
ויטוריו אמדאו נולד ב-1 במרץ 1690 בטורינו, לאמנואלה פיליברטו, נסיך קריניאנו ולמריה אנג'לה קטרינה ד'אסטה, בתם של בורזו ד'אסטה ואימפוליטה ד'אסטה. בשנת 1696 קיבל ויטוריו אמדאו את התואר "אביר הבשורה".

בשנת 1709 מת אביו אמנואלה פיליברטו, נסיך קריניאנו, וויטוריו אמדאו ירש את תאריו.

ב-7 בנובמבר 1714 התחתן ויטוריו אמדאו עם מריה ויטוריה מסבויה, בתם של ויטוריו אמדאו השני, מלך סרדיניה וז'אן בטיסט דה אלבר דה לינה. חמיו הפגין כלפיו חיבה, אך בשל פזרנותו המופרזת לא שילם לו את 400,000 הליברות שהובטחו לו. כאשר נתבע ויטוריו אמדאו על ידי אחיותיו, שבנדוניה שלהן הוא הימר, הוא ברח לצרפת בסוף 1718, ושם הוא מונה לגנרל בצבא הצרפתי וחי חיים מפוארים. בעקבות הימוריו הרבים במהלך השנים, איבד ויטוריו אמדאו את שאטו דה קונדה, ועבר להתגורר במלון סואסון. כמו כן הוא נאלץ למכור אוסף אמנות יקר, והוא בזבז הון עתק על הימורים ועל פילגשו ברברה קמפאניני.

מאוחר יותר חזר ויטוריו אמדאו לטורינו, שם מת ב-4 באפריל 1741, ובנו לואיג'י ויטוריו, נסיך קריניאנו ירש את תאריו.

==משפחתו==
ב-7 בנובמבר 1714 התחתן ויטוריו אמדאו עם מריה ויטוריה מסבויה, בתם של ויטוריו אמדאו השני, מלך סרדיניה וז'אן בטיסט דה אלבר דה לינה, ממנה נולדו לו 5 ילדים:
* ג'וזפה ויטוריו אמדאו, נסיך סבויה (1716)
* אנה תרזה, נסיכת סבויה (1715–1787), התחתנה עם שארל דה רואן, נסיך סוביז
* לואיג'י ויטוריו, נסיך קריניאנו (1721–1778)
* ויטוריו אמדאו, נסיך סבויה (1722)
* בת (1729)

== אילן יוחסין ==

==קישורים חיצוניים==

* [http://www.sardimpex.com/sito%20in%20costruzione/Savoia/savoia-carignano.htm אילן היוחסין של ויטוריו אמדאו]

{| class="wikitable" style="margin:auto;text-align:center;"
|-
| colspan="3" align="center"| ויטוריו אמדאו הראשון, נסיך קריניאנו בית סבויה נולד:1 במרץ 1690 מת:4 באפריל 1741
|-
| rowspan="1" align="center"| אמנואלה פיליברטו
| rowspan="1" align="center"| נסיכות קריניאנו 1709–1741
| rowspan="1" align="center"| לואיג'י ויטוריו
|}

קטגוריה:בית סבויה
קטגוריה:ילידי 1690
קטגוריה:נפטרים ב-1741
טריגון שחור-נקודות

טריגון שחור-נקודות או מַחְבְּטָן עָגֹל (שם מדעי: Taeniura meyeni) הוא מין של טריגון החי במזרח האוקיינוס השקט ובאזור האינדו פסיפי. הוא מצוי בשוניות, לגונות וחופי ימים עד עומק 60 מ' והוא שוחה בקרבה לקרקעית.
== מאפיינים ==
רוחבו של הטריגון מגיע ל-1.8 מטר, אורכו ל-3.3 מטר ומשקלו מגיע ל-150 ק"ג. טריגון זה בעל פלג גוף עליון אפור ומנומר בשחור והכנפיים מתפתלות ועולות והגב גבוה מהם. ראשו של הטריגון גדול מאוד והפה נמצא מתחת לגופו. בקצה גופו ישנו זנב ארוך ובקצהו עוקץ עם ארס קטלני.

הוא פעיל בעיקר בלילות וחופר בחולות בעזרת חוטמו בחיפוש אחרי חסרי חוליות או דגים. פעילות זו מושכת אחריו כרישים הנמשכים לבשר. 

הוא עצמו עלול להיטרף על ידי כרישים גדולים או אורקה אך האיום הגדול ביותר עליו הוא דיג אנושי.

== קישורים חיצוניים ==

==הערות שוליים==

קטגוריה:בעלי חיים שתוארו ב-1841
קטגוריה:טקסונים שתוארו בידי פרידריך גוסטב יעקב הנלה
קטגוריה:טריגוניים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
סופיה, ארכידוכסית אוסטריה

סופיה פרדריקה דורותיאה מריה יוזפה, ארכידוכסית אוסטריה (; 5 במרץ 1855 - 29 במאי 1857) הייתה בתם של פרנץ יוזף הראשון, קיסר אוסטריה ואליזבת, נסיכת בוואריה ("סיסי").

==ביוגרפיה==
סופיה נולדה ב-5 במרץ 1855 בטירת לאקסנבורג שבווינה, האימפריה האוסטרית. אביה היה פרנץ יוזף הראשון, קיסר אוסטריה ואמה הייתה אליזבת, נסיכת בוואריה אשר כונתה "סיסי". מיד לאחר שסופיה הוטבלה, הפקיעה אותה סבתה מצד האב סופי, נסיכת בוואריה מסיסי, בטענה שסיסי צעירה מכדי לטפל בה. שנה לאחר מכן ילדה סיסי בת נוספת, גיזלה, ארכידוכסית אוסטריה, וחמותה נהגה גם בה בצורה דומה. לסיסי הותר לראות את הילדות רק באישור מיוחד של חמותה, ותמיד כאשר זו האחרונה נוכחת בחדר. סיסי ביקשה מפרנץ יוזף שידבר עם אמו בעניין, אולם עבר זמן רב בטרם הוא הצליח לשכנע אותה להחזיר לאשתו את בנותיה. 

לאחר שהן הוחזרו לה, החלה סיסי לקחת את הילדות למסעותיה ברחבי האימפריה. באביב 1857, היא יצאה עמם לטיול בהונגריה - ארץ שאותה העריצה. כאשר הן שהו בבודפשט, חלו לפתע שתי התינוקות וסבלו משלשולים ומחום גבוה. גיזלה הצליחה להתגבר, אולם ב-29 במאי, לאחר אחת עשרה שעות של מאבק במחלה, נפטרה סופיה בזרועות אמה. מותה נבע ככל הנראה מהתייבשות, וייתכן שהמחלה שתקפה אותה הייתה טיפוס הבטן. גופתה של סופיה הוחזרה לווינה, ונקברה בקריפטה הקיסרית. המוות השפיע קשה מאוד על סיסי, אשר ראתה בעצמה אשמה במותה של בתה. היא שקעה בדיכאון, התמוטטה לעיתים קרובות, ונעלה את עצמה בחדרה במשך ימים שלמים. לעיתים היא הייתה יוצאת לנסיעות ממושכות רק כדי להימנע מלחשוב. המוות גם גרם לה להזניח את גיזלה, וכן את בנה היחיד רודולף.

==אילן יוחסין==

==קישורים חיצוניים==

קטגוריה:בית הבסבורג
קטגוריה:ילידות 1855
קטגוריה:נפטרות ב-1857
יסעור שחור-כיפה

יסעור שחור-כיפה (שם מדעי: Ardenna gravis), הוא מין של עוף ימי ממשפחת היסעוריים.
== מאפיינים ==
אורכו של היסעור 43–51 ס"מ ומוטת כנפיו 105–122 ס"מ. הוא בעל נוצות חומות עם בטן וחזה לבנים ומקור שחור גדול. רגליו מכוסות בקרומי שחייה והוא יכול לדאות בלי מאמץ כמה שבועות.

הוא ניזון ממינים של דיונונים ומדגים אותם הוא תופס בצלילה עד לעומק כמה מטרים מתחת למים. בעתות טובות להקות יסעוריים נמשכים לאתרים טובים בים והוא מתלווה גם לספינות או ליונקים ימיים, איתם קל לו יותר לתפוס דגים כיוון שהם דוחקים אותם אל פני המים.

היסעוריים נודדים בכל האוקיינוסים, ובעיקר בין אמריקה הצפונית לאמריקה הדרומית וההפך וכן בבריטניה ואירלנד ומקננים באיים מרוחקים כמו באינאקססיבל, טריסטן דה קונה, האי גוף ואיים נוספים. היסעורים מטילים ביצה אחת, מטמינים אותה במאורה וחוזרים אליה בלילות, אז פוחת הסיכוי שתתגלה על ידי שחפים רעבים.

=== תפוצה בישראל ===
בישראל הוא מזדמן נדיר ביותר בחורף לחופי הים התיכון, במיוחד בזמן סערות מערביות בחודשים ינואר-פברואר.<ref></ref>
{| class="wikitable"
|+תצפיות ביסעור שחור-כיפה בישראל<ref></ref>
!תאריך
!מיקום
!הערות
|-
|11.02.1976
|מעגן מיכאל
|
|-
|02.01.1985
|עתלית
|כ-5 ק"מ לעומק הים
|-
|06.02.1995
|חוף יפו
|
|-
|21.02.2008
|חוף יפו
|
|-
|03.02.2010
|חוף יפו
|
|-
|28.01.2012
|חוף שיקמונה
|
|-
|06.01.2015
|חוף יפו
|
|-
|01.03.2020
|חוף שיקמונה
|
|-
|08.02.2023
|חוף יפו<ref></ref>
|
|}

==קישורים חיצוניים==

==הערות שוליים==

קטגוריה:יסעוריים
קטגוריה:ארץ ישראל: יסעוראים
קטגוריה:עופות שמזדמנים לישראל
קטגוריה:עופות האוקיינוס האטלנטי
קטגוריה:עופות האיים הסאב-אנטארקטיים
ברברה מפורטוגל

ברברה מפורטוגל (פורטוגזית: Maria Bárbara de Bragança, Rainha de Espanha; 4 בדצמבר 1711 - 27 באוגוסט 1758), הייתה בתו של ז'ואאו החמישי, מלך פורטוגל ואשתו של פרננדו השישי, מלך ספרד.

==ביוגרפיה==
ברברה נולדה בליסבון ב-4 בדצמבר 1711, לז'ואאו החמישי, מלך פורטוגל ומריה אנה, ארכידוכסית אוסטריה, בתם של לאופולד הראשון, קיסר האימפריה הרומית הקדושה ואלאונורה מגדלנה מנויבורג. מכיוון שהוריה היו נשואים כמעט 3 שנים ללא ילדים, הבטיח אביה שלאחר שייוולד לו ילד יבנה מנזר חדש, ואכן לאחר לידתה הוא בנה את מנזר מאפרה. ברברה קיבלה חינוך מעולה, ואף הייתה מוזיקאית מוכשרת.

בשנת 1729 התחתנה ברברה עם האינפנטה פרננדו מספרד, בעוד אחיה האינפנטה ז'וזה מפורטוגל התחתן עם אחותו של פרננדו - מריאנה ויקטוריה מספרד. נישואי הזוג היו מוצלחים, ופרננדו נהג להתייעץ עמה רבות עד כדי כך שלאחר שעלה לשלטון אמרו שברברה ירשה את חמותה אליזבטה פארנזה, הרבה יותר מאשר ירש פרננדו את אביו פליפה החמישי, מלך ספרד.

בשנת 1746 מת חמיה פליפה החמישי, מלך ספרד, ובעלה עלה לשלטון במקומו כפרננדו השישי, מלך ספרד. בניגוד לחמותה ברברה לא נהגה להתערב בענייני השלטון, ומדיניותה התמקדה בעיקר ביחסים ידידותיים בין ספרד לפורטוגל, אולם בשנת 1754 השתתפה בהדחתו של המרקיז אנסנאדה מהממשלה.

ברברה סבלה מאסתמה ומעודף משקל, וב-27 באוגוסט 1758 מתה בארנחואס ללא ילדים, וכעבור שנה מת גם בעלה פרננדו השישי, מלך ספרד.

==אילן יוחסין==

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בית ברגנסה
קטגוריה:נשות מלכים ספרדים
קטגוריה:ילידות 1711
קטגוריה:מלחינות המאה ה-18
קטגוריה:נפטרות ב-1758
יחסי טונגה–ישראל

יחסי טונגה–ישראל הם היחסים הדיפלומטיים הרשמיים שמתקיימים בין ממלכת טונגה לבין מדינת ישראל אשר נכונו לראשונה בשנת 1977.

לישראל אין נציגות דיפלומטית קבועה בטונגה ושגרירות ישראל בניו זילנד אמונה על טונגה. לטונגה אין שגרירות בישראל, אם כי רון קליימן מתפקד כקונסול כבוד מטעם המדינה בישראל.

== היסטוריה ==
היחסים הדיפלומטיים בין שתי המדינות נכונו ב-1977, שבע שנים לאחר קבלת עצמאותה של טונגה. ביקור רשמי בין שתי המדינות התקיים לראשונה ב-21 בדצמבר 1980, עת הגיע לישראל הנסיך טופואטואה, יורש העצר של טונגה. טופואטואה התקבל בהגיעו לנמל התעופה בן-גוריון בידי נשיא מדינת ישראל יצחק נבון ובהמשך ביקורו נועד עם שר החוץ יצחק שמיר ועם סגן שר הביטחון מרדכי צפורי.

ב-13 בספטמבר 2010 נחתם הסכם בין ממשלת ישראל לבין ממשלת טונגה בדבר ביטול החיוב באשרת שהייה לבעלי הדרכונים של שתי המדינות.

בשנת 2011, השגריר הישראלי בולינגטון שמי צור הגיש את כתב האמנתו לג'ורג' טופו החמישי, מלך טונגה. באותה השנה ביקר יושב ראש הכנסת ראובן ריבלין בטונגה במטרה לקידום העזרה שמעניקה ישראל בטיפול במחלת הסוכרת הנפוצה בטונגה. בסוף אותה שנה משלחת פרלמנטרית מטונגה ביקרה בישראל.

בשנת 2012 ביקרה בישראל משלחת רשמית בראשות ראש ממשלת טונגה לורד טואי'ואקאנו. הוא לווה בידי מנכ"ל משרדו ושרי החינוך והבריאות של המדינה. המשלחת הטונגאית נפגשה בין היתר עם ראש ממשלת ישראל בנימין נתניהו. המשלחת ביקרה גם את בבית הספר לרפואה של המרכז הרפואי הדסה.

במאי 2023 ביקר השגריר הישראלי רן יעקובי בטונגה, ביקור רשמי ראשון בטונגה לאחר הגשת האמנתו וירטואלית בזמן מגפת הקורונה העולמית, כבר ב 2021.<ref></ref>.https://pmo.gov.to/index.php/2023/06/21/ambassador-extraordinary-and-plenipotentiary-of-israel-visits-honourable-prime-minister/

לאורך השנים, ישראל סייעה לטונגה בעיקר במישורי הבריאות והפיתוח.

==קישורים חיצוניים==

== הערות שוליים ==
לובסטרים קוצניים

Panulirus argus
לובסטרים קוצניים (שם מדעי: Palinuridae) היא משפחה של מעשירי רגל הדומים ללובסטר והם בעלי זוג מחושים קוצניים. על אף הדמיון ביניהם הם אינם קרובים ביותר.

לובסטרים אלה בעלי זוג מחושים מגודלים, שריון קוצני ו-5 זוגות רגליים חסרות ציפוי שישנו על רגלי הלובסטר. הם בעלי עיניים גדולות ורבים מהם צבעוניים מאוד. הטפרים שלהם כמעט ולא בולטים. אורכם יכול להגיע לאורך 30-45 ס"מ ולשקול עד 5 ק"ג.

הם חיים באזורים טרופיים וממוזגים אך בעיקר בסמוך לחופי אוסטרליה, ניו זילנד, דרום אפריקה ואיי בהאמה שם הם מתקבצים בכמויות גדולות. הם נפוצים גם בעוד ימים כמו הים הקריבי או הים התיכון. הם חיים במשך היום בין הסלעים ויוצאים בלילות לחפש תולעים, חלזונות, קווצי עור, סרטנים אחרים ועוד.

חלקם נודדים בעתות סופות בחבורות גדולות העוקבות אחת אחרי השנייה.

==סוגים==
* Jasus
* Justitia
* Linuparus
* Nupalirus
*סוג ומין יחיד Palibythus magnificus
* Palinurellus
* Palinurus
* Palinustus
* Projasus
* Puerulus
*סוג ומין יחיד Sagmariasus verreauxi

== קישורים חיצוניים ==

*
קטגוריה:ערכים שבהם תבנית בריטניקה אינה מתאימה
אמיר בר-לב

אמיר בר-לב (באנגלית: Amir Bar-Lev; נולד ב-1972) הוא במאי קולנוע ומפיק אמריקאי. בר-לב פועל בתחום הסרטים התיעודיים וזכה בשנת 2012 בפרס אמי על סרטו "The Tillman Story".

==ביוגרפיה==
בר-לב גדל בברקלי שבקליפורניה, בן לאב שירד לארצות הברית עם משפחתו בגיל 9 לאחר שגדל בקיבוץ בית אלפא, ואם יהודייה מניו יורק. באוניברסיטה למד תאולוגיה.

סרטו הראשון כבמאי וכמפיק היה "Fighter" שיצא באוגוסט 2001. הסרט עוסק בסיפורם של שני ניצולי שואה יהודים-צ'כים: ארנושט לוסטיג ויאן ויינר, וזכה בציון לשבח בפסטיבל קרלובי וארי. ב-2007 יצא סרטו "My Kid Could Paint That" על ילדת הפלא הציירת מרלה אולבסטיד. הסרט היה מועמד לפרס חבר המושבעים של פסטיבל סאנדנס.

ב-2010 יצא סרטו "The Tillman Story" על שחקן הפוטבול פט טילמן שהתגייס לצבא ארצות הברית ונהרג באפגניסטן מאש ידידותית. הסרט היה מועמד לפרס חבר המושבעים בפסטיבל סאנדנס, לפרס הסרט הדוקומנטרי הטוב ביותר בפסטיבל הסרטים של ציריך וזכה בפרס אמי בשנת 2012.

ב-2014 יצא סרטו "Happy Valley" על פרשת ההתעללות המינית בילדים מצד חבר צוות המאמנים של קבוצת הפוטבול באוניברסיטת המדינה של פנסילבניה, והטיוח שנעשה בנושא על ידי המאמן הראשי הנערץ של הקבוצה ומנהלי המוסד. הסרט זכה בפרס הסרט התיעודי הטוב ביותר בפסטיבל הסרטים בסרסוטה.

ב-2017 יצא הסרט שביים "Long Strange Trip" על להקת "גרייטפול דד". הסרט בן ה-4 שעות שלהפקתו היה שותף מרטין סקורסזה, זכה לשבחי המבקרים.

בר-לב הפיק את הסדרה "VH1: All Access" על עולם המוזיקה. הוא היה שותף להפקת הסרט "Trouble the Water" שהיה מועמד לפרס אמי ב-2010. הפיק את "12-12-12: The Concert for Sandy Relief", הקונצרט למען נפגעי הוריקן סנדי ב-2012. כמו כן הפיק עוד תוכניות טלוויזיה שונות.

הוא לימד בחוג לקולנוע של אוניברסיטת ניו יורק.

==קישורים חיצוניים==

* [http://www.timesofisrael.com/a-jewish-filmmakers-long-strange-trip-to-documenting-the-grateful-dead/ A Jewish filmmaker’s long strange trip to documenting the Grateful Dead], Times of Israel, 22 במאי 2017
* 
* [http://iftn.ie/news/?act1=record&only=1&aid=73&rid=4290822&tpl=archnews&force=1Amir Bar-Lev is the subject of the Galway Film Fleadh Directors Masterclass] באתר IDTN, 28 ביוני 2017

קטגוריה:במאי קולנוע יהודים אמריקאים
קטגוריה:אמריקאים שנולדו ב-1972
אתנן זונה ומחיר כלב

לֹא-תָבִיא אֶתְנַן זוֹנָה וּמְחִיר כֶּלֶב היא מצוות לא תעשה המופיעה בפרשת כי תצא, האוסרת להביא לקרבן בהמות ששמשו כאתנן לזונה או שולמו עבור כלב.

==אתנן זונה==
אתנן הוא השכר הניתן לזונה. תשלום שכר לקדשה נחשב לחילול מצוות ה', והבאתו אל בית המקדש נאסרה משום שיש בכך עבודת אלילים וחילול הקודש. מקדשים רבים בעולם העתיק אשר הגיעו אליהם עולי רגל היוו מקום מפגש לזנות בשכר. אווירה זאת נתפסה בתורה ובדברי הנביאים כלא מוסרית היות שהרווח הגיע ממקום לא מוסרי, כפי שבא לידי ביטוי בדברי הושע הנביא המוכיח את העם בדבריו: "לֹא-אֶפְקוֹד עַל-בְּנוֹתֵיכֶם כִּי תִזְנֶינָה, וְעַל-כַּלּוֹתֵיכֶם כִּי תְנָאַפְנָה - כִּי-הֵם עִם-הַזֹּנוֹת יְפָרֵדוּ, וְעִם-הַקְּדֵשׁוֹת יְזַבֵּחוּ; וְעָם לֹא-יָבִין, יִלָּבֵט" לדעת יעקב חיים טיגאי, הזנות לא הייתה מנוהלת על ידי המקדש והן לא חויבו בטקס דתי כפי הנהוג ביוון העתיקה.

=== דיני האיסור ===
אין האתנן נאסר לבית המקדש, אלא אם כן ניתן על ידי הבועל, ואפילו אם קיים את יחסי המין עם זכר (דהיינו שזכר קיים מין אנאלי עם זכר אחר, מה שנחשב לאיסור משכב זכר), אבל אם ניתן על ידי הנבעל, מותר האתנן לבית המקדש, גם אם הנבעל הוא זכר.

איסור הבאת האתנן אינו בהבאה הפיזית אל בית המקדש, אלא בהגשתו לקרבן: הקדשתו לקרבן, שחיטתו, הקרבתו על המזבח, וזריקת דמו. האיסור הוא בין בבהמה ובין בעוף. הקדשת האתנן לבניין בית המקדש אסורה אף היא. 

מדאורייתא אין איסור לתת את ה'אתנן' למבני קדושה אחרים, ואפילו להר הבית, אמנם בתוספות כתבו שמדרבנן ישנו איסור להשתמש עם ה'אתנן' לצורך קנייתם של תשמישי קדושה (כמו בית כנסת וספר תורה), ותשמישי מצווה (כמו ציצית ולולב).

בסיבת האיסור, כתבו הפרשנים כמה טעמים:
# כדי שלא יסברו הזונים כי מתכפר להם חטאם בכך וימשיכו במעשיהם.
# משום שאתנן זה הוא מרוח זנות, עזות וטומאה.
# שמא בעת הקרבת הקרבן, במקום לחשוב בענייני תשובה, יהרהר המקריב על מעשה הזנות.

אצל הנביאים משמש הביטוי מספר פעמים כמשל של גנאי לעבודה זרה, ובייחוד לפולחן הכנעני שהיה פרוץ בהפקרות מינית.

==מחיר כלב==
חז"ל מפרשים את האיסור "מְחִיר כֶּלֶב" בהחלפת שה בכלב, הן בדרך של מקח וממכר, והן בדרך של חלוקת ירושה, כאשר אחד היורשים לקח שה כנגד כלב. איסור זה אינו אלא בכלב בלבד.

אף בסיבת איסור זה נאמרו מספר טעמים:
# שהוא דרך ביזיון.
# כדי שהציידים והשומרים הנעזרים בכלבים, לא ינקו את מצפונם על הנזקים שמסבים הכלבים שלהם להמון.
# שמא בעת הקרבת הקרבן יחשוב המקריב על הכלב, שנחשב לעז נפש, ולא יתחרט על חטאיו.
# משום שהכלבים מקיימים יחסי מין לעין כל, באופן הנחשב לעזות, יחד עם כך שמצויה בהם הפוליאנדריה הנחשבת לזנות, לפחות כפי שמזכיר ומיוצג אצל האדם.

בדברי חז"ל נראה כי "אתנן זונה" ו"מחיר כלב" הם שני איסורים שונים, וכך היא דעת הרמב"ן שמנאם לשני לאווין. אך שאר מוני המצוות, כמו הרמב"ם וספר החינוך, מנאום למצוות לא תעשה אחת (מצווה תקע"א).

בפרשנות המודרנית פורש ביטוי זה כתקבולת ל"אתנן זונה", אלא ש"מחיר כלב" הוא על זונֶה. ההסבר לביטוי קיים בכך שהמילה "כלב" היא כינוי שרווח במזרח הקדום לזונֶה. למילה "כלב" בציווי המקראי מספר פירושים: יש הסוברים כי המונח "כלב" מתייחס לזונה ממין זכר, זאת לפי תנוחת המין הדומה לזו של כלב. קיים גם מפרשני המקרא שהבין כי "כלב" זה אינו אלא אדם זונֶה.

==לקריאה נוספת==
* אנציקלופדיה תלמודית, ערך אתנן זונה, כרך ב', עמ' ש"ה-ש"ט
* אברהם חיים פריימן, אנציקלופדיה מקראית, כרך א', מוסד ביאליק, ערך "אתנן", עמ' 793–794

==הערות שוליים==

קטגוריה:מצוות לא תעשה
קטגוריה:פרשת כי תצא
קטגוריה:מצוות בית המקדש
עונת 1989/1990 בסרייה א'

עונת 1989/1990 בסרייה א הייתה העונה ה-88 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-27 באוגוסט 1989 והסתיימו ב-29 באפריל 1990. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

גנואה, בארי, אודינזה וקרמונזה היו הקבוצות שעלו מהליגה השנייה.

נאפולי זכתה באליפות בפעם השנייה בתולדות המועדון. 

בסיום העונה, ב-1 בספטמבר 1990 נערך משחק של הסופר קאפ האיטלקי בו נאפולי ניצחה את יובנטוס 5:1 וזכתה בגביע.

בסיום העונה לסרייה ב' ירדו אודינזה, הלאס ורונה, קרמונזה ואסקולי. במקום הקבוצות שירדו לסרייה א' העפילו טורינו, פיזה, קליארי ופארמה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. ||נאפולי || 34 || 21 || 9 || 4 || 57||31 || 26 || 51||זכייה בליגה העפלה לגביע אירופה לאלופות
|-bgcolor=#BBF3BB 
| 2. || מילאן || 34 || 22 || 5 || 7 || 56||27 || 29 || 49||העפלה ללגביע אירופה לאלופות כמחזיקת הגביע
|- bgcolor=#97DEFF
| 3. || אינטר || 34 || 17 || 10 || 7 || 55||32 || 23 || 44||העפלה לגביע אופ"א
|- bgcolor=#99BADD 
| 4. || יובנטוס || 34 || 15 || 14 || 5 || 56||36 || 20 || 44||זכייה בגביע איטליה העפלה לגביע אירופה למחזיקות גביע
|- bgcolor=#99BADD 
| 5. || סמפדוריה || 34 || 16 || 11 || 7 || 46||26 || 20 || 43|| העפלה לגביע אירופה למחזיקות גביע כמחזיקת גביע
|- bgcolor=#97DEFF
| 6. || רומא || 34 || 14 || 13 || 7 || 45||40 || 5 || 41||העפלה לגביע אופ"א
|- bgcolor=#97DEFF
| 7. || אטאלנטה || 34 || 12 || 11 || 11 || 36||43 ||7-|| 35||העפלה לגביע אופ"א
|- bgcolor=#97DEFF
| 8. || בולוניה || 34 || 9 || 16 || 9 || 29||36 ||7-|| 34||העפלה לגביע אופ"א
|- 
| 9. || לאציו || 34 || 8 || 15 || 11 || 34||33 || 1 || 31
|- 
| 10. || בארי || 34 || 6 || 19 || 9 || 34||37 ||3-|| 31
|- 
| 11. || גנואה || 34 || 6 || 18 || 10 || 27||30 ||3-|| 30
|- 
| 12. || פיורנטינה || 34 || 7 || 14 || 13 || 41||42 ||1-|| 28
|- 
| 13. || צ'זנה || 34 || 6 || 16 || 12 || 26||36 ||10-|| 28
|- 
| 14. || לצ'ה || 34 || 10 || 8 || 16 || 29||46 ||17-|| 28
|- bgcolor=#F08080
| 15. || אודינזה || 34 || 7 || 13 || 14 || 34||49 ||15-|| 27||ירדה ליגה
|- bgcolor=#F08080
| 16. || הלאס ורונה || 34 || 6 || 11 || 17 || 23||43 ||20-|| 23||ירדה ליגה
|- bgcolor=#F08080
| 17. || אסקולי || 34 || 5 || 13 || 16 || 19||41 ||22-|| 23||ירדה ליגה
|- bgcolor=#F08080
| 18. || קרמונזה || 34 || 6 || 10 || 18 || 26||45 ||19-|| 22||ירדה ליגה
|}
==כדורגלנים מצטיינים==
מרקו ואן באסטן (), שחקנה של מילאן, כבש 19 שערים וזכה בתואר מלך השערים. 

==קישורים חיצוניים==

*[http://www.rsssf.com/tablesi/ital90.html נתונים מאתר rsssf]
* [http://www.bdfutbol.com/en/t/tita1989-90.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
עונת 1990/1991 בסרייה א'

עונת 1990/1991 בסרייה א הייתה העונה ה-89 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-9 בספטמבר 1990 והסתיימו ב-26 במאי 1991. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

טורינו, פיזה, קליארי ופארמה היו הקבוצות שעלו מהליגה השנייה.

סמפדוריה זכתה באליפות בפעם הראשונה בתולדות המועדון. 

בסיום העונה, ב-24 באוגוסט 1991 נערך משחק של הסופר קאפ האיטלקי בו סמפדוריה ניצחה את רומא 1:0 וזכתה בגביע.

בסיום העונה לסרייה ב' ירדו לצ'ה, פיזה, צ'זנה ובולוניה. במקום הקבוצות שירדו לסרייה א' העפילו פוג'ה, ורונה, קרמונזה ואסקולי.

ג'אנלוקה ויאלי, שחקנה של סמפדוריה, כבש 19 שערים וזכה בתואר מלך השערים. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || סמפדוריה || 34 || 20 || 11 || 3 || 57||24 || 33 || 51 ||זכייה בליגה העפלה לגביע אירופה לאלופות
|- 
| 2. || מילאן|| 34 || 18 || 10 || 6 || 46||19 || 27 || 46||
|- bgcolor=#97DEFF
| 3. || אינטר || 34 || 18 || 10 || 6 || 56||31 || 25 || 46 ||העפלה לגביע אופ"א
|- bgcolor=#97DEFF
| 4. || גנואה || 34 || 14 || 12 || 8 || 51||36 || 15 || 40 ||העפלה לגביע אופ"א
|- bgcolor=#97DEFF
| 5. || טורינו || 34 || 12 || 14 || 8 || 40||29 || 11 || 38 ||העפלה לגביע אופ"א
|- bgcolor=#97DEFF
| 6. || פארמה || 34 || 13 || 12 || 9 || 35||31 || 4 || 38 ||העפלה לגביע אופ"א
|- 
| 7. || יובנטוס || 34 || 13 || 11 || 10 || 45||32 || 13 || 37 
|- 
| 8. || נאפולי || 34 || 11 || 15 || 8 || 37||37 || 0 || 37 
|- bgcolor=#99BADD
| 9. || רומא || 34 || 11 || 14 || 9 || 43||37 || 6 || 36 ||זכייה בגביע איטליה העפלה לגביע אירופה למחזיקות גביע
|- 
| 10. || אטאלנטה || 34 || 11 || 13 || 10 || 38||37 || 1 || 35 
|- 
| 11. || לאציו || 34 || 8 || 19 || 7 || 33||36 ||3-|| 35
|- 
| 12. || פיורנטינה || 34 || 8 || 15 || 11 || 40||34 || 6 || 31 
|- 
| 13. || בארי || 34 || 9 || 11 || 14 || 41||47 ||6-|| 29 
|- 
| 14. || קליארי || 34 || 6 || 17 || 11 || 29||44 ||15-|| 29 
|- bgcolor=#F08080
| 15. || לצ'ה || 34 || 6 || 13 || 15|| 20||47 ||27-|| 25 ||ירדה ליגה
|- bgcolor=#F08080
| 16. || פיזה || 34 || 8 || 6 || 20 || 34||60 ||26-|| 22 ||ירדה ליגה
|- bgcolor=#F08080
| 17. || צ'זנה || 34 || 5 || 9 || 20 || 28||58 ||30-|| 19 ||ירדה ליגה
|- bgcolor=#F08080
| 18. || בולוניה || 34 || 4 || 10 || 20 || 29||63 ||34-|| 18 ||ירדה ליגה
|}

==קישורים חיצוניים==

*[http://www.rsssf.com/tablesi/ital91.html נתונים מאתר rsssf]
* [http://www.bdfutbol.com/en/t/tita1990-91.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קטגוריה:1991 באיטליה
פיזה (כדורגל)

מועדון ספורט פיזה (באיטלקית: Pisa Sporting Club. ב-1994 – Associazione Calcio Pisa, אחר כך Pisa Calcio וב-2009 – Associazione Calcio Pisa 1909), הידוע יותר בשמו המקוצר פיזה, הוא מועדון כדורגל איטלקי המייצג את העיר פיזה שבאיטליה. המועדון משחק בסרייה ב', ליגת המשנה באיטליה.

באליפות איטליה בכדורגל 1920/1921 היא העפילה למשחק הגמר בו הפסידה לפרו ורצ'לי. בעונת עלה המועדון לסרייה ב' אך ירד לליגה השלישית. בעונת 1968/1969 הקבוצה עלתה לראשונה לסרייה א' אך ירדה בחזרה לסרייה ב'. בשנות ה-80 וה-90 היא שחיקה מספר עונת בסרייה א' אך בסוף ירדה.

בשנת 1994 לאור הקשיים הכלכליים המועדון אורגן מחדש והחל לשחק מהליגה הנמוכה. מאז הוא משחק בליגות שונות ללא יכולת לשחזר את יכולתו בשנות ה-80.

==שחקנים מפורסמים בעבר ובהווה==
* דייגו סימאונה
* הנריק לארסן
* דונגה
* לאונרדו בונוצ'י
* כריסטיאן ויירי
* מרקו טארדלי
* וים קיפט

==קישורים חיצוניים==

* 

*
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1909
עונת 1991/1992 בסרייה א'

עונת 1991/1992 בסרייה א הייתה העונה ה-90 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-1 בספטמבר 1991 והסתיימו ב-24 במאי 1992. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

פוג'ה, ורונה, קרמונזה ואסקולי היו הקבוצות שעלו מהליגה השנייה.

מילאן זכתה באליפות בפעם ה-12 בתולדות המועדון. במשחקי הליגה מילאן לא הפסידה אף משחק במהלך העונה. 

בסיום העונה, ב-30 באוגוסט 1992 נערך משחק של הסופר קאפ האיטלקי בו מילאן ניצחה את פארמה 2:1 וזכתה בגביע.

בסיום העונה לסרייה ב' ירדו בארי, ורונה, קרמונזה ואסקולי. במקום הקבוצות שירדו לסרייה א' העפילו ברשה, פסקארה, אנקונה ואודינזה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || מילאן || 34 || 22 || 12 || – || 74||21 || 53 || 56 ||זכייה בליגה העפלה לליגת האלופות
|- bgcolor=#97DEFF
| 2. || יובנטוס || 34 || 18 || 12 || 4 || 45||22 || 23 || 48 ||העפלה לגביע אופ"א
|- bgcolor=#97DEFF
| 3. || טורינו || 34 || 14 || 15 || 5 || 42||20 || 22 || 43 ||העפלה לגביע אופ"א
|- bgcolor=#97DEFF
| 4. || נאפולי || 34 || 15 || 12 || 7 || 56||40 || 16 || 42 ||העפלה לגביע אופ"א
|- bgcolor=#97DEFF
| 5. || רומא || 34 || 13 || 14 || 7 || 37||31 || 6 || 40 ||העפלה לגביע אופ"א
|- 
| 6. || סמפדוריה || 34 || 11 || 16 || 7 || 38||31 || 7 || 38 
|- bgcolor=#99BADD
| 7. || פארמה || 34 || 11 || 16 || 7 || 32||28 || 4 || 38 ||זכייה בגביע איטליה העפלה לגביע אירופה למחזיקות גביע
|- 
| 8. || אינטר || 34 || 10 || 17 || 7 || 28||28 || 0 || 37 
|- 
| 9. || פוג'ה || 34 || 12 || 11 || 11 || 58||58 || 0 || 35 
|- 
| 10. || לאציו || 34 || 11 || 12 || 11 || 43||40 || 3 || 34 
|- 
| 11. || אטאלנטה || 34 || 10 || 14 || 10 || 31||33 ||2-|| 34 
|- 
| 12. || פיורנטינה || 34 || 10 || 12 || 12 || 44||41 || 3 || 32 
|- 
| 13. || קליארי || 34 || 7 || 15 || 12 || 30||34 ||4-|| 29 
|- 
| 14. || גנואה || 34 || 9 || 11 || 14 || 35||47 ||12-|| 29 
|- bgcolor=#F08080
| 15. || בארי || 34 || 6 || 10|| 18 || 26||47 ||21-|| 22||ירדה ליגה
|- bgcolor=#F08080
| 16. || ורונה || 34 || 7 || 7 || 20 || 24||57 ||33-|| 21 ||ירדה ליגה
|- bgcolor=#F08080
| 17. || קרמונזה || 34 || 5 || 10 || 19 || 27||49 ||22-|| 20 ||ירדה ליגה
|- bgcolor=#F08080
| 18. || אסקולי || 34 || 4 || 6 || 24 || 25||68 ||43-|| 14 ||ירדה ליגה
|}

==כדורגלנים מצטיינים==
מרקו ואן באסטן (), שחקנה של מילאן, כבש 25 שערים וזכה בתואר מלך השערים. זאת בפעם השנייה בקריירה.

==קישורים חיצוניים==

* [http://www.rsssf.com/tablesi/ital92.html נתונים מאתר rsssf]
* [http://www.bdfutbol.com/en/t/tita1991-92.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קטגוריה:1991 באיטליה
מרקם פויקוליטי

שקף של [[אוגיט פויקוליטי שבתוכו גבישים של פלגיוקלז]]
מרקם פויקוליטי הוא מרקם של סלעי יסוד המתאפיין בגבישים גדולים המכילים גבישים קטנים יותר של מינרלים אחרים המפוזרים בחוסר סדר בתוכם. בסלעים פויקוליטיים הגביש הקטן המוכל בגביש הגדול יותר קרוי "צ'אדאקריסט" (chadacryst) והפנוקריסט מכונה "אויקוקריסט" (oikocryst). הדרך הטובה ביותר לצפות במרקם פויקוליטי היא באמצעות שקף פטרוגרפי.

בחלק מהסלעים נראה כאילו יש למינרלים נטייה להימנע מלעטוף מינרלים אחרים. מצב זה מתרחש ברבים מסלעי הגברו, האפליט והגרניט. הגרגירים שוכנים זה בצד זה כאשר פאות הגבישים של המינרלים המאוחרים יותר מותכים או מותאמים למבנה הגבישי המושלם יותר של המינרלים המוקדמים יותר.

כאשר הגבישים הקטנים האידומורפים שנוצרו קודם מפוזרים בחוסר סדר בתוך הגבישים המאוחרים הגדולים יותר, המבנה מכונה "פויקוליטי". מקור המונח מיוונית עתיקה "פויקילוס" (ποικίλος – "מפוזר").

"פויקיובלסט" (poikioblast) הוא גביש גדול המכיל גבישים קטנים יותר של מינרלים אחרים בסלעים מותמרים.

==מרקם אופיטי==
וריאציה של מרקם פויקוליטי המכונה "מרקם אויפטי" (ophitic מיוונית "אבן הנחש") הוא מרקם אופייני נפוץ לסלעי דיאבז רבים, שבהם גבישים גדולים של אוגיט עוטפים רצועות קטנות יותר של פצלת השדה מסוג פלגיוקלז. ביוטיט והורנבלנדה עוטפים את פצלת השדה לעיתים קרובות במרקם אופיטי. נפוצים פחות הם גבישים של תחמוצות ברזל וטיטניט. בפרידוטיט המבנה המכונה "מבריק-מנומר" (lustre-mottled) נובע מפירוקסן או הורנבלנדה העוטפים אוליבין באותה צורה. במקרים אלו אין קשר קריסטלוגרפי בין שני המינרלים (העוטף והנעטף).

==קישורים חיצוניים==

==ביאורים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סלעי יסוד
קטגוריה:פטרולוגיה
להבי (דג)

להבי (שם מדעי: Xyrichtys) הוא סוג של דגים ממשפחת השפתוניים החיים בימים הטרופיים והסובטרופיים.

דגים אלה בעלי שפתיים גדולות, רעמת סנפירים מעל גבם ועיניים גדולות בצבע לבן והחוטם שטוח. סנפיריהם קטנים אך מקושטים בצבעים רבים. צורת הסנפירים שלהם עוזרת להם לחפור בחול במהירות וכך הם נמלטים בעת סכנה לתוך החול ומתחפרים בו.

דגים אלה חיים בקרקעית הימים הטרופיים, סביב שוניות וכרי עשבי ים וניזונים מפלנקטון.

==מינים==
* Xyrichtys blanchardi
* Xyrichtys incandescens
* Xyrichtys javanicus
* Xyrichtys martinicensis
* Xyrichtys mundiceps
* Xyrichtys novacula
* Xyrichtys rajagopalani 
* Xyrichtys sanctaehelenae
* Xyrichtys splendens
* Xyrichtys victori
* Xyrichtys virens
* Xyrichtys wellingtoni

==קישורים חיצוניים==

קטגוריה:בעלי חיים שתוארו ב-1814
קטגוריה:שפתוניים
קטגוריה:טקסונים שתוארו בידי ז'ורז' קיווייה
קוצן נקוד

קוצן נקוד (שם מדעי: Squalus acanthias) הוא מין של קוצן מסדרת הקוצנאים המצוי בימים רדודים ממוזגים בכל האוקיינוסים.
== מאפיינים ==
אורכו של הקוצן 80-100 ס"מ בזכרים אך הנקבות מגיעות לאורך 98.5-159 ס"מ. משקלו יכול להגיע ל-10-20 ק"ג. כריש זה בעל מכסה זימים גדול, ראש קטן אך בעל לסת גדולה וחוטם גדול והסנפירים מחודדים וגדולים. הכריש משתמש בחוש אמפולות לורנציני כדי למצוא את טרפו והוא גם בעל ראיית לילה.

הוא מצוי בימים רדודים עד עומק 150 מ' ומחפש מגוון מיני דגים שונים, דיונונים ורכיכות שונות למאכל. בתנאים טובים כרישים אלה מתקהלים יחדיו.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:קוצניים (כרישים)
קטגוריה:דגי הים השחור
קטגוריה:בעלי חיים שתוארו ב-1758
קרמונזה

קרמונזה (באיטלקית: Unione Sportiva Cremonese או בקיצור U.S. Cremonese) הוא מועדון כדורגל איטלקי המייצג את העיר קרמונה שבאיטליה. המועדון משחק סרייה ב'.

== היסטוריה ==
המועדון שיחק לראשונה בסרייה א' בעונת 1929/1930 ונשר ממנה כעבור עונה. הוא שב אליה רק בעונת 1984/1985. עונתו האחרונה בליגה הבכירה הייתה 1995/1996. בעונת 2009/2010 הוא הפסיד במשחק מבחן עלייה לסרייה ב'.

לקראת עונת 2022/2023 שבה הקבוצה לסרייה א', לאחר שסיימה את עונת 2021/2022 במקום השני בליגה השנייה. באותה עונה הגיעה גם לחצי גמר הגביע האיטלקי, בו הפסידה לפיורנטינה. לאחר עונה אחת בלבד ירדה חזרה לליגה השנייה. 

==סגל נוכחי==
נכון ל-26 בספטמבר 2022

 (בהשאלה מקלאב ברוז')

 (בהשאלה מגנואה)
 
 

 (בהשאלה מאטאלנטה)

 (קפטן)

 

 (בהשאלה מבנפיקה ליסבון)
 (בהשאלה מלאציו)

 

 
 
 (בהשאלה מאינטר מילאנו)
 (בהשאלה מיובנטוס)

==שחקנים מפורסמים בעבר ובהווה==
* ג'אנלוקה ויאלי
* אנטוניו קבריני
* צ'זרה פראנדלי
* ג'וזפה פאבאלי
* דוידה אסטורי

==קישורים חיצוניים==

* 

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1903
קטגוריה:לומברדיה: ספורט
מפרקתן הבינים

מפרקתן הבינים (שם מדעי: Ginglymostoma cirratum) הוא מין כריש ממשפחת המפרקתניים שבסדרת הזנבתנאים.

אורכו של כריש זה יכול להגיע ל-3.3 מ' וישנם דיווחים על כרישים באורך 4.5 מ'. משקלו יכול להגיע ל-300 ק"ג. כריש זה בעל גוף גדול וסנפיריו דומים לידיים, מה שנתן לו את שמו. מכסי הזימים גדולים ובולטים וגופו בצבע אפור. העיניים קטנות וישנם 2 זיפים בולטים על הפה הנמצא בחלק נמוך של הגוף וצורתו עגולה. השיניים קטנות וחדות ועוזרות לכריש לשבור קונכיות ועצמות.

הכריש מצוי בימים הטרופיים באוקיינוס האטלנטי ובמערב האוקיינוס השקט סביב חופים, חולות ים ושוניות. הכריש הוא מין פעיל לילה הניזון מדגים קטנים כולל מטריגוניים, סרטנים, צדפות ורכיכות נוספות ומאצטלניים. הוא מרסק את טרפו בשיניו החדות. להקות כרישים מצליחים להגיח גם לחופים רדודים בעתות הגאות, אך הם חייבים לפעול במהירות ולצאת מהחופים לפני השפל.

כרישים אלה אינם מטילים ביצים אלא משריצים ולדות חיים.

==גלריה==
<gallery widths=200 heights=150>
קובץ:Nurse shark (enhanced).jpg
קובץ:Nurse sharks-Horse Eye Jack.jpg
קובץ:Ginglymostoma cirratum bluffs.jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1788
קטגוריה:טקסונים שתוארו בידי פייר ז'וזף בונאטר
קטגוריה:מפרקתניים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס האטלנטי
אלכסנדר מרקורייב

אלכסנדר מרקורייב (רוסית: Алекса́ндр Сергее́вич Мерку́рьев; ) הוא מתמטיקאי אמריקאי ממוצא רוסי, העוסק בנושאים שונים באלגברה. מרקורייב הוא אחד המתמטיקאים המובילים בתחום זה, ומחקריו תרמו רבות לנושאים שונים, כמו אלגבראות פשוטות מרכזיות, תבניות ריבועיות, חבורות אלגבריות ותורת K של חוגים. מרקורייב הוא פרופסור בUCLA. יחד עם מתמטיקאים מובילים נוספים מהתחום, כמו ז’אן-פייר טיניול ומרקוס רוסט, חיבר מספר ספרים חשובים בתחום.

==תרומתו למתמטיקה==
החל משנות ה-80, פרסם מרקורייב מאמרים ומחקרים רבים בנושאים שונים באלגברה מופשטת, ביניהם על אלגבראות פשוטות מרכזיות, תבניות ריבועיות, חבורות אלגבריות ותורת K של חוגים. בשנת 1981 הוכיח משפט בסיסי בתורת המבנה של אלגבראות מאקספוננט מחלק 2, לה מסקנות חשובות לחלק מפיתול 2 בחבורת בראואר. בעבודה מאוחרת יותר עם אנדרי סוסלין, הכלילו השניים תוצאה זו לאקספוננט כללי, תוצאה הידועה בתור משפט סוסלין-מרקורייב. משפט זה הוכלל בראשית המאה ה-21, על ידי מרקוס רוסט וולדימיר וויבודסקי, לNorm residue isomorphism theorem, אשר היה ידוע עד אז בתור השערת בלוך-קאטו.

בשנות ה-90, מרקורייב ניסח הגדרה כללית עבור essential dimension של אלגבראות (שהוגדר מוקדם יותר על ידי ג'ו בוילר וזינובי ריכשטיין). באותו נושא, ביצע מרקורייב מספר חישובים מהותיים ובפרט חישב את ה-essential p-dimension של אלגבראות פשוטות מרכזיות מדרגה <math>p^2</math>, ושל חבורות p סופיות.

מרקורייב עסק גם באינווריאנטים של תבניות ריבועיות ומיון מרחבים ריבועיים, טורסורים של חבורות אלגבריות כלליות והקשר לתורת הקוהומולוגיה של חוגים ותורת קומר, אינווריאנטי רוסט של חבורות אלגבריות קשירות.

למרקורייב היו תלמידי מחקר רבים לאורך העשורים האחרונים, איתם חקר נושאים רבים בתחום האלגברה. אחד מתלמידיו הבולטים הוא ניקיטה קרפנקו.

==ביבליוגרפיה==
===מספריו===
* Max-Albert Knus, Alexander Merkurjev, Markus Rost, Jean-Pierre Tignol: The book of involutions, American Mathematical Society 1998.
* Skip Garibaldi, Jean-Pierre Serre, Alexander Merkurjev: Cohomological Invariants in Galois Cohomology, American Mathematical Society 2003.
* Richard Elman, Nikita Karpenko, Alexander Merkurjev: Algebraic and geometric theory of quadratic forms, American Mathematical Society 2008.

===ממאמריו===
* A. Merkurjev (1981). "On the norm residue symbol of degree 2". Dokl. Akad. Nauk SSSR, 261: 542–547
* A. Merkurjev (2010). "Essential p-dimension of PGL(p^2)". JAMS, 23. pp. 693–712
* N. Karpenko, A. Merkurjev (2008). "Essential dimension of finite p-groups". Inventiones Mathematicae. 172: 491–508
* Chernousov V., Merkurjev A. R-equivalence in spinor groups J. Amer. Math. Soc., 14 (2001), 509-534.
* Merkurjev A. Invariants of algebraic groups J. Reine Angew. Math., 508 (1999), 127-156.

==לקריאה נוספת==
* [http://www.math.ucla.edu/~merkurev/ דף הבית של מרקורייב ב-UCLA]

==קישורים חיצוניים==

* 

קטגוריה:אלגבראיסטים
קטגוריה:מתמטיקאים אמריקאים
קטגוריה:מתמטיקאים רוסים
קטגוריה:בוגרי אוניברסיטת סנקט פטרבורג
קטגוריה:סגל אוניברסיטת קליפורניה בלוס אנג'לס
קטגוריה:אמריקאים שנולדו ב-1955
קטגוריה:זוכי פרס קול
חלזון פלך ענקי

חלזון פלך ענקי (שם מדעי: Triplofusus giganteus) הוא מין של חלזונות ים ממחלקת החלזונות המצוי בים הקריבי מחופי ארצות הברית עד לחצי האי יוקטן ולמפרץ מקסיקו, והוא אחד מהחלזונות הגדולים ביותר בעולם, והגדול ביותר מחלזונות אמריקה.

אורכו יכול להגיע ל-60 ס"מ יחד עם הקונכייה. צורתה צורת ספירלה עם גליל אחורי גדול. צבע הקונכייה אפור כהה-כחול והקצוות כתומים. מתחתיה רגל כתומה גדולה ולידה פה ענק.

חלזון זה הוא טורף גדול של מיני רכיכות אחרות ביניהם חלזונות ים אחרים, חשופיות, צדפות וסרטנים איטיים. החלזון מהיר הרבה יותר משאר הרכיכות בזכות רגלו העצומה והוא משיג מהר מאוד את טרפו ואז משתמש בחדק הגדול שלו כדי לקדוח בהם ולמצוץ את החומרים המזינים שלהם. הפה מצוי בקצה הרגל והוא מעכל את טרפו באיטיות. לעיתים משתמשים סרטני נזיר בחלזון שטרף חלזון אחר כדי לאכלס להם בית מחודש עם קונכייה עמידה יותר לטורפים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חלזונות עילאיים
קטגוריה:רכיכות טורפות
קטגוריה:בעלי חיים באוקיינוס האטלנטי
פריון דק-מקור

Pachyptila belcheri
פריון בתעופה
פריון דק-מקור (שם מדעי: Pachyptila belcheri) הוא מין של עוף ימי קטן ממשפחת היסעוריים החי בחצי הכדור הדרומי.

אורכו של הפריון 25–26 ס"מ, מוטת כנפיו 56 ס"מ ומשקלו 115–180 גרם. הוא בעל נוצות אפורות, ראש אפרפר המפוספס בלבן והמקור ארוך וצר בצבע שחור. קצוות הכנפיים והכנף מצד אחד שחורים ומצד שני בהירים עד לבנים. לפריון ישנם קרומי שחייה והוא שחיין טוב.

הוא מצוי מעל כל האוקיינוסים הדרומיים ומקנן בכמה איים מרוחקים כמו באיי פוקלנד, איי קרוזה, איי קרגלן והאי נויר שליד חופי צ'ילה. הפריון חופר מאורה בין העשבים שעל החולות ובהם מטיל ביצה יחידה. כדי לא להיטרף על ידי שחפים וחמסנים הוא מגיע לקנן רק בלילות.

הפריונים מצויים בלהקות גדולות והאוכלוסייה העולמית נאמדת בכ-7 מיליון זוגות.

==קישורים חיצוניים==

==הערות שוליים==

קטגוריה:בעלי חיים שתוארו ב-1912
קטגוריה:טקסונים שתוארו בידי גרגורי מטיוס
קטגוריה:יסעוריים

קטגוריה:ארגנטינה: עופות
חסידה שחורת-צוואר

חֲסִידָה שְׁחוֹרַת-צַוָּאר (שם מדעי: Ephippiorhynchus asiaticus) היא מין עוף גדול ממשפחת החסידתיים. היא קרובה של חסידת האוכף מאפריקה, אך היא חיה בדרום-מזרח אסיה ומזרחה עד צפון אוסטרליה.

אורכה של חסידה גדולה זו 129–150 ס"מ ומוטת כנפיה מגיעה ל-230 ס"מ. משקלה הממוצע 4,100 גרם. זהו עוף שחור-לבן עם צוואר וראש ירוקים-כהים, מקור גדול שחור ורגליים ארוכות בצבע אדום. 

החסידה חיה במקווי מים שונים מביצות ואגמים עד לשפלות, אזורי בוץ ואף בחופי ימים טרופיים. היא מניעה את מקורה בתוך המים בחיפוש אחרי דגים, דו-חיים, זוחלים קטנים, סרטנים, חרקים, עופות מים קטנים ועוד. בחופי ים היא גם אורבת לבקיעה של צבי ים צעירים ולוכדת אותם מיד עם בקיעתם.

היא מקננת בעשבים הנמוכים בביצות, לעיתים לצד עופות מים אחרים.

==קישורים חיצוניים==

== הערות שוליים ==

2 חסידות שחורות-צוואר.

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:חסידתיים
קטגוריה:הודו: עופות
קטגוריה:פקיסטן: עופות
קווין פולקנר

קווין לי פולקנר (באנגלית: Kevin Lee Faulconer; נולד ב-24 בינואר 1967) הוא פוליטיקאי אמריקאי, חבר המפלגה הרפובליקנית שכיהן כראש עיריית סן דייגו שבקליפורניה (2020-2013).

==ביוגרפיה==
פולקנר נולד באוקסנארד שבקליפורניה, בנם של קיי וג'ים ולו אחות אחת. אמו עבדה בקולג' קהילתי ונטורה ואביו עבד בעיריית אוקסנארד. הוריו התגרשו בנעוריו והוא גדל בעיקר עם אמו. ב-1990 סיים תואר ראשון במדע המדינה באוניברסיטת המדינה של סן דייגו, בתקופת לימודיו שימש ראש אחוות קאפה סיגמא, סגן נשיא התאחדות הסטודנטים ונשיא ההתאחדות.

לאחר הלימודים עבד במשך שש שנים בחברת יחסי ציבור בסן פרנסיסקו, ב-1996 חזר לסן דייגו ועבד בחברת יחסי ציבור מקומית בה שימש סגן נשיא.

ב-2002 התמודד למועצת העיר סן דייגו אך נוצח. ב-2005 זכה בבחירות מיוחדות שנערכו לאחר התפטרות חבר המועצה המכהן, וביוני 2006 אחר כך זכה בבחירות לתקופת כהונה מלאה. ב-2010 זכה בבחירות לתקופת כהונה נוספת.

בעקבות התפטרותו של ראש העיר בוב פילנר באוגוסט 2013 על רקע האשמות בהטרדות מיניות, נערכו בחירות מיוחדות לראשות העיר בנובמבר 2013. פולקנר התמודד ועלה לסיבוב השני. בפברואר 2014 נבחר ברוב של 54.5% מקולות המצביעים והושבע לתפקידו בתחילת מרץ. ביוני 2016 זכה בבחירות לתקופת כהונה מלאה ברוב של 58.2%.

בינואר 2021 הודיע על כוונתו להתמודד למשרת מושל קליפורניה במסגרת ניסיון להדחת המושל המכהן גווין ניוסם . פולקנר הגיע למקום השלישי אולם תהליך ההדחה נכשל. 

פולקנר נישא ב-1999 לקתרין, בעלת עסק לתכנון אירועים. הם הורים לבן ובת.

==קישורים חיצוניים==

* 

* [https://www.sandiego.gov/mayor/about/fullbio קווין פולקנר] באתר עיריית סן דייגו
* [http://www.sandiegouniontribune.com/news/sdut-kevin-faulconer-mayor-election-profile-2014jan18-htmlstory.html Profile: Kevin Faulconer, eager to lead], סן דייגו טריביון, 18 בינואר 2014

קטגוריה:סן דייגו
קטגוריה:חברי המפלגה הרפובליקנית (ארצות הברית)
קטגוריה:ראשי עיריות בקליפורניה
קטגוריה:בוגרי אוניברסיטת המדינה בסן דייגו
קטגוריה:אמריקאים שנולדו ב-1967
עונת 1992/1993 בסרייה א'

עונת 1992/1993 בסרייה א הייתה העונה ה-91 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-6 בספטמבר 1992 והסתיימו ב-6 ביוני 1993. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

ברשה, פסקארה, אנקונה ואודינזה היו הקבוצות שעלו מהליגה השנייה.

מילאן זכתה באליפות בפעם ה-13 בתולדות המועדון. 

בסיום העונה, ב-21 באוגוסט 1993 נערך משחק של הסופר קאפ האיטלקי בו מילאן ניצחה את טורינו 1:0 וזכתה בגביע.

בסיום העונה לסרייה ב' ירדו פסקארה, אנקונה, פיורנטינה וברשה. במקום הקבוצות שירדו לסרייה א' העפילו רג'אנה, קרמונזה, פיאצ'נצה ולצ'ה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || מילאן || 34 || 18 || 14 || 2 || 65||32 || 33 || 50||זכייה בליגה העפלה לליגת האלופות
|- bgcolor=#97DEFF
| 2. || אינטר || 34 || 17 || 12 || 5 || 59||36 || 23 || 46||העפלה לגביע אופ"א
|- bgcolor=#99BADD
| 3. || פארמה || 34 || 16 || 9 || 9 || 47||34 || 13 || 41||העפלה לגביע אירופה למחזיקות גביע כמחזיקת הגביע
|- bgcolor=#97DEFF
| 4. || יובנטוס || 34 || 15 || 9 || 10 || 59||47 || 12 || 39||העפלה לגביע אופ"א
|- bgcolor=#97DEFF
| 5. || לאציו || 34 || 13 || 12 || 9 || 65||51 || 14 || 38||העפלה לגביע אופ"א
|- bgcolor=#97DEFF
| 6. || קליארי || 34 || 14 || 9 || 11 || 45||33 || 12 || 37||העפלה לגביע אופ"א
|- 
| 7. || סמפדוריה || 34 || 12 || 12 || 10 || 50||48 || 2 || 36
|- 
| 8. || אטאלנטה || 34 || 14 || 8 || 12 || 42||44 ||2-|| 36
|- bgcolor=#99BADD
| 9. || טורינו || 34 || 9 || 17 || 8 || 38||38 || 0 || 35||זכייה בגביע איטליה העפלה לגביע אירופה למחזיקות גביע
|- 
| 10. || רומא || 34 || 8 || 17 || 9 || 42||39 || 3 || 33
|- 
| 11. || נאפולי || 34 || 10 || 12 || 12 || 49||50 ||1-|| 32
|- 
| 12. || פוג'ה || 34 || 10 || 12 || 12 || 39||55 ||16-|| 32
|- 
| 13. || גנואה || 34 || 7 || 17 || 10 || 41||55 ||14-|| 31
|- 
| 14. || אודינזה || 34 || 10 || 10 || 14 || 42||48 ||6-|| 30
|- bgcolor=#F08080
| 15. || ברשה || 34 || 9 || 12 || 13 || 36||44 ||8-|| 30||ירדה ליגה
|- bgcolor=#F08080
| 16. || פיורנטינה || 34 || 8 || 14 || 12 || 53||56 ||3-|| 30||ירדה ליגה
|- bgcolor=#F08080
| 17. || אנקונה || 34 || 6 || 7 || 21 || 39||73 ||34-|| 19||ירדה ליגה
|- bgcolor=#F08080
| 18. || פסקארה || 34 || 6 || 5 || 23 || 47||75 ||28-|| 17||ירדה ליגה
|}

==כדורגלנים מצטיינים==
ג'וזפה סיניורי שחקנה של לאציו, כבש 26 שערים וזכה בתואר מלך השערים.

==קישורים חיצוניים==

*[http://www.rsssf.com/tablesi/ital93.html נתונים מאתר rsssf]
* [http://www.bdfutbol.com/en/t/tita1992-93.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
תומאש סיבוק

תומאש סיבוק (בצ'כית: Tomáš Sivok; נולד ב-15 בספטמבר 1983) הוא כדורגלן צ'כי המשחק בצ'סקה בודייוביצה בעמדת הבלם.

==קריירת מועדונים==
סיבוק התחיל את הקריירה שלו במחלקת הנוער של דינמו צ'סקה בודייוביצה, ובקיץ חתם בספרטה פראג. בינואר הושאל בחזרה לצ'סקה בודייוביצה עד לסיום העונה. עם סיום עונת , סיבוק חזר לספרטה והפך לשחקן הרכב בקבוצה. בספטמבר הפך לקפטן הקבוצה.

בינואר סיבוק חתם באודינזה מהסרייה א' ל-4 וחצי שנים תמורת כ-2.5 מיליון לירה שטרלינג. בינואר סיבוק חזר לקדנציה שלישית בספרטה פראג עד לסיום העונה.

במאי נמכר לבשיקטש מליגת העל הטורקית בה חתם ל-4 שנים תמורת 4.7 מיליון אירו. בעונתו הראשונה בבשיקטש, סיבוק זכה עם המועדון בדאבל.

בקיץ חתם בבורסאספור.

ב-4 ביולי 2017, סיבוק חתם במכבי פתח תקווה בה ירוויח 350 אלף אירו לעונה, ובכך הפך לכדורגלן המשתכר ביותר בתולדות המועדון.

ב-2 בספטמבר 2019 סיבוק חתם בצ'סקה בודייוביצה מליגת העל הצ'כית.

==קריירה בינלאומית==
סיבוק שיחק בצעירותו בנבחרת הצעירה של צ'כיה בה שימש גם כקפטן. ב-3 בספטמבר 2005 ערך את הופעת הבכורה שלו בנבחרת הבוגרת בהפסד 2-0 ל במסגרת מוקדמות מונדיאל 2006. ב-26 במאי 2010 סיבוק הבקיע את שער הבכורה שלו בנבחרת בניצחון 2-4 נגד . סיבוק משמש כיום כקפטן הנבחרת.

==תארים==
; ספרטה פראג
*ליגת העל הצ'כית: , 
*הגביע הצ'כי: , , 

; בשיקטש
*ליגת העל הטורקית: 
*הגביע הטורקי: 

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים צ'כים
קטגוריה:בלמי כדורגל צ'כים
קטגוריה:כדורגלני דינמו צ'סקה בודייוביצה
קטגוריה:כדורגלני ספרטה פראג
קטגוריה:כדורגלני אודינזה
קטגוריה:כדורגלני בשיקטש
קטגוריה:כדורגלני בורסאספור
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:ספורטאים צ'כים באיטליה
קטגוריה:ספורטאים צ'כים בטורקיה
קטגוריה:ספורטאים צ'כים בישראל
קטגוריה:צ'כים שנולדו ב-1983
פרנץ סלבטור, ארכידוכס אוסטריה

פרנץ סלבטור, ארכידוכס אוסטריה (שם מלא: פרנץ סלבטור מריה יוזף פרדיננד קרל לאופולד אנטון פון פדואה בפטיסט יונאריוס אלויס גונזגה ריינר בנדיקט ברנהרד פון אוסטריה-טוסקנה (בגרמנית: Franz Salvator Maria Joseph Ferdinand Karl Leopold Anton von Padua Johann Baptist Januarius Aloys Gonzaga Rainer Benedikt Bernhard von Österreich-Toskana); 21 באוגוסט 1866 - 20 באפריל 1939) היה חתנו של פרנץ יוזף הראשון, קיסר אוסטריה.

==ביוגרפיה==
פרנץ סלבטור נולד ב-21 באוגוסט 1866 בעיר אלטמינסטר שבאימפריה האוסטרית. אביו קרל סלבטור, ארכידוכס אוסטריה היה בנו של לאופולד השני, הדוכס הגדול של טוסקנה, ואמו מריה אימקולאטה, נסיכת בורבון-שתי הסיציליות הייתה בתו של פרננדו השני, מלך שתי הסיציליות. מצד האם היו הוריו בני דודים. משפחתו השתייכה לענף הטוסקני של בית הבסבורג. פרנץ סלבטור למד באקדמיה הצבאית הטרזיאנית בווינר נוישטאדט, לפני שב-1881 התגייס לצבא האוסטרו-הונגרי כלוטננט ברגימנט נושאי הרומח ה-6. ב-1895 הועבר ליחידות היגרים ולאחר מכן לחיל הפרשים. ב-1911 הוא מונה למפקח הכללי של חיל הפרשים ולמפקד דיוויזיית הפרשים של וינה.

ב-1886 פגש פרנץ סלבטור את בת-דודתו מדרגה שנייה הארכידוכסית מריה ולריה, בתם של פרנץ יוזף הראשון, קיסר אוסטריה והנסיכה סיסי. השניים התאהבו, אולם מריה ולריה חיכתה כמה שנים כדי לוודא שרגשותיה כלפיו חזקים דיים, לפני שהודיעה על רצונה להינשא לו. אחיה ואחותה הגדולים של מריה ולריה, נאלצו להינשא לבני שושלות מלוכה מרחבי אירופה. רבים ציפו שמריה ולריה תינשא גם כן לנסיך כתר כלשהו, בין השמות שהועלו נמנו הנסיך פרידריך אוגוסט מסקסוניה, והאינפנטה קרלוש מפורטוגל. רבים התאכזבו מכך שהיא בחרה להינשא לנסיך ממשפחה לא חזקה במיוחד וללא כסף רב. עם זאת, אמה של מריה ולריה, הקיסרית סיסי, התערבה והודיעה שבתה תתחתן מאהבה בלבד, ואפילו למטאטא ארובות. הם נישאו בבאד אישל ב-31 ביולי 1890. 

בתחילה התגוררו בני הזוג בארמון ליכטנג, וב-1895 רכשו טירה ליד נהר הדנובה. טקס המעבר לטירה החדשה נחגג ברוב עם ב-1897, כיוון שמריה ולריה הייתה פופולרית מאוד. הנישואים היו מאושרים בתחילה, אולם פרנץ סלבטור הרבה לבגוד בה. בין מאהבותיו הידועות נמנית הנסיכה שטפני פון הוהנלוהה. הוהנלוהה ילדה לו בן אחד, אשר פרנץ סלבטור הכיר בו בעוד מריה ולריה חיה. עם פרוץ מלחמת העולם הראשונה מונה פרנץ סלבטור למפקח הכללי של הטיפול הרפואי בצבא האוסטרו-הונגרי. לאחר המלחמה וביטול המונרכיה ב-1918, ויתרו הוא ואשתו על כל תאריהם וזכויות היתר התורשתיות שלהם, ולפיכך הורשו לשמור על נכסיהם וממונם. פרנץ סלבטור נפטר ב-20 באפריל 1939 בגיל 72.

==משפחתו==
מנישואיו למריה ולריה, ארכידוכסית אוסטריה נולדו לו 10 ילדים:
* אליזבת פרנציסקה (1892–1930)
* פרנץ קרל סלבטור (1893–1918)
* הוברט סלבטור (1894–1971)
* הדוויג (1896–1970)
* תאודור סלבטור (1899–1978)
* גרטרוד (1900–1962)
* מריה אליזבת (1901–1936)
* קלמנס סלבטור (1904–1974)
* מתילדה (1906–1991)
* אגנס (26 ביוני 1911)

מריה ולריה נפטרה ב-1924. עשר שנים לאחר מותה, ב-1934, נישא פרנץ סלבטור פעם נוספת בנישואים מורגנטיים למלאני ריסנפלס (1898-1984)

==אילן יוחסין==

==קישורים חיצוניים==

קטגוריה:בית הבסבורג

קטגוריה:אוסטרים שנולדו ב-1866
קטגוריה:אוסטרים שנפטרו ב-1939
חבורה מפותלת

חבורה מפותלת (מאנגלית: Torsion Group) היא חבורה בה לכל איבר יש סדר סופי. כל חבורה סופית היא מפותלת, אך קיימות גם חבורות אינסופיות מפותלות. 

בעיית ברנסייד עוסקות בחבורות מפותלות נוצרות סופית. בעיות נוספות בנושא זה הן אודות מציאת חסמים לסדרים ולאקספוננט של חבורות מוכרות.

==הגדרה==
חבורה <math>G</math> נקראת מפותלת אם אין לה איברים מסדר אינסופי. כלומר, לכל <math>g \in G</math> קיים <math>n \in \mathbb{N}</math> כך ש-<math>g^n=1_G</math>.

עבור חבורה מפותלת, מגדירים את האקספוננט בתור הכפולה המשותפת המינימלית של סדרי האיברים בחבורה. האקספוננט יכול להיות אינסוף; במקרה והוא סופי, זהו המספר הנמוך ביותר <math>d</math> המקיים <math>g^d=1_G</math> לכל <math>g \in G</math>.

לכל חבורה אבלית <math>G</math>, מגדירים את תת-החבורה המפותלת שלה, בתור תת-החבורה המכילה את כל האיברים מסדר סופי. חבורה היא חסרת פיתול אם תת-החבורה המפותלת שלה טריוויאלית.

==דוגמאות==
* כל חבורה סופית היא מפותלת; האקספוננט שלה מחלק את סדר החבורה.
* חבורת המנה <math>\mathbb{Q} / \mathbb{Z}</math>.
* כל חבורת פרופר היא חבורת פיתול אינסופית.
* החבורה הדיהדרלית האינסופית.
* חבורת בראואר של כל שדה (ואפילו חוג קומוטטיבי) היא חבורת פיתול.

==ראו גם==
* אקספוננט של חבורה
* חבורה חסרת פיתול
* 

קטגוריה:תורת החבורות